<img src="/images/me.jpeg" alt="Miquel's picture" id="image-profile" width="125">

<div class="info">
    <a href="mailto:mikisabate@gmail.com"><i class="fa fa-envelope"></i> mikisabate@gmail.com</a> -
    <a href="https://github.com/mssola"><i class="fa fa-github"></i> @mssola</a> -
    <a href="https://twitter.com/miquelssola"><i class="fa fa-twitter"></i> @miquelssola</a> -
    <a href="https://scholar.google.com/citations?user=7WXJc30AAAAJ"><i class="fa fa-google"></i> Scholar</a> -
    <a href="/about/cv.html"><i class="fa fa-address-card-o"></i> CV</a>
</div>

**Miquel Sabaté Solà** (Piera, 1989) està graduat en Enginyeria informàtica
([FIB/UPC](https://www.fib.upc.edu/ca), 2014) i en Llengua i Literatura
Catalanes ([UOC](https://www.uoc.edu/portal/ca/index.html), 2022), i té un
màster en Recerca Avançada en Estudis Humanístics
([URV](https://www.urv.cat/ca/), 2023). Treballa com a Desenvolupador de
programari sènior a [SUSE](https://www.suse.com/), ha fet nombroses aportacions
en diversos projectes de programari lliure, i ha actuat de mentor dins del
programa [Google Summer of Code](https://summerofcode.withgoogle.com/) fins a
dues ocasions en els projectes [KDE](https://kde.org/ca/) i
[openSUSE](https://www.opensuse.org/).

Les seves principals línies de recerca són l’edició de textos inèdits d’autors
del Barroc català, així com la seva contextualització a nivell biogràfic i
històric. Un punt d'especial interès ha estat l'estudi biogràfic i literari de
Joan Terré i Sarriera (1601-1640), autor del primer període del Barroc català.

A més compagina aquesta activitat amb responsabilitats polítiques i milita a
[Vila de Capellades - CUP](http://viladecapellades.cat/). Va ser escollit
regidor de Capellades a les eleccions municipals de 2019 i en la formació de
l’equip de govern se li van atorgar les regidories de Joventut, Participació
ciutadana i Transparència; que posteriorment, el març de 2023, [va
renunciar](http://viladecapellades.cat/noticia/309/comunicat-de-vila-de-capellades-cup-en-relacio-a-la-sortida-del-govern).
A les següents eleccions municipals, el 2023, va tornar a ser escollit regidor
de Capellades, mantenint-se aquesta vegada a l'oposició. A banda d'això, i en
substitució de dues companyes que van renunciar-hi, va entrar conjuntament amb
un altre regidor de la comarca com a conseller del Consell Comarcal de l’Anoia.
Així, a l’octubre del 2020 va ser nomenat conseller i portaveu del grup comarcal
de la CUP fins el juliol de 2023 (final de legislatura).
